জয়জ্যোতি গগৈ, শিৱসাগৰ জাপানী এনকেফেলাইটিছ ৰোগত আক্রান্ত হৈ শিৱসাগৰ চহৰৰ থানাৰোডৰ তিনি নং ৱার্ডৰ নিবাসী বীণা দাস (৪০) নামৰ মহিলাগৰাকীৰ কালি মৃত্যু হয়৷ বিগত তিনিটা দিন প্রচণ্ড মূৰৰ বিষ আৰু জ্বৰত আক্রান্ত হৈ ডিব্রুগড়ৰ অসম চিকিত্সা মহাবিদ্যালয়ত চিকিত্সাধীন হৈ থকা মহিলাগৰাকীয়ে কালি শেষ নিশ্বাস ত্যাগ কৰে৷ ইয়াৰ পূর্বেও চলিত মাহত যোৱা এক জুলাইত শিৱসাগৰ চহৰৰ সমীপৰ চেৰেকাপাৰ অঞ্চলৰ ৰীণু গগৈ (৬০) নামৰ মহিলাগৰাকীৰ জাপানী এনকেফেলাইটিছ ৰোগত মৃত্যু হৈছিল৷ আনহাতে তিনি জুলাইত চহৰৰ সমীপৰ বেতবাৰী চেতিয়া কৈৱৰ্ত গাঁৱৰ পাঁচ বছৰীয়া শিশু দীপাংকৰ হাজৰিকাৰো জাপানী এনকেফেলাইটিছত আক্রান্ত হৈ মৃত্যু হোৱাৰ উপৰি আন এগৰাকী বৃদ্ধাও জাপানী এনকেফেলাইটিছ ৰোগত আক্রান্ত হৈ মৃত্যু মুখত পৰে৷
শিৱসাগৰত জাপানী এনকেফেলাইটিছত এটা পষেকত  চাৰিজনৰ মৃত্যু